0135.xml
قومی ویمن کرکٹ ٹیم آسٹریلیا کے لئے روانہ ہوگئی ٹیم چار ون ڈے اور چار ٹی ٹونٹی میچز کی سیریز میں حصہ لے گی، ٹیم بہترین پرفارمنس کا مظاہرہ کرے گی۔ کپتان ثناء میر
لاہور۔15 اگست (اے پی پی) قومی ویمن کرکٹ ٹیم جمعہ کی علی الصبح لاہور سے آسٹریلیا روانہ ہوگئی ۔آسٹریلیا جانے والی کرکٹ ٹیم میں کپتان ثناء میر ،نائب کپتان بسمعہ معروف ،سیدہ ندا فاطمہ عابدی ، وکٹ کیپر سدرہ نواز ،ندا راشد ،جویریہ ودود ،عثماویہ اقبال ،ماریہ اقبال ،عالیہ ریاض ،کانیتہ جلیل ،انعم امین ،مہم طارق ،ثانیہ اقبال ،سعدیہ یوسف شامل ہیں ، ۔قومی ویمن کرکٹ ٹیم 15اگست سے 6ستمبر تک آسٹریلیا کے خلاف چار ون ڈے اور چارٹی ٹونٹی سیریز میں حصہ لے گی۔آسٹریلیا روانگی کے وقت تمام کھلاڑی جیت کے لئے پر عزم نظر آئیں ۔کپتان ثناء میر کا کہنا تھا کہ آسٹریلیا کی ٹیم دنیا کی نمبر ون ٹیم ہے تاہم قومی ویمن ٹیم نے بھی دورہ آسٹریلیا کے لئے بھرپور تیاری کی ہے اور ٹیم بہترین پرفارمنس کا مظاہرہ کرے گی ۔انہوں نے کہاکہ ہار جیت کھیل کا حصہ ہے لیکن ٹیم کی تمام کھلاڑی گراؤنڈ میں 100فی صد پرفارمنس کا مظاہرہ کریں گی ۔تمام کھلاڑی فٹ ہیں اور دورہ آسٹریلیاسے ایشین گیمز میں تیاری کی مدد ملے گی
APP
15.08.14
0135p.xml
قومی ویمنز کرکٹ ٹیم آسٹریلیا چلی گئی
لاہور (سپور ٹس رپورٹر) خواتین کی قومی کر کٹ ٹیم آسٹریلیا کے ساتھ سیریز کے لئے سڈنی پہن چ گئی۔ قومی ویمن کرکٹ ٹیم جمعرات اور جمعے کی درمیانی شب لاہور سے ائرپورٹ روانہ ہوئی ۔آسٹریلیا روانگی کے وقت ٹیم کی تمام کھلاڑی جیت کت لئے پر عزم نظر آئیں ۔اس موقع پر گفتگو کرتے ہوئے کپتان ثناء میر کا کہنا تھاکہ آسٹریلیا کی ٹیم دنیا کی نمبر ون ٹیم ہے تاہم اس کے باوجود ہم مقابلے کیلئے تیار ہیں اور سیریز میں کانٹے کا مقابلہ ہو گا ۔ان کا کہنا تھا کہ قومی ویمن ٹیم نے تربیتی کیمپ کے دوران دورہ آسٹریلیا کے لئے بھر پور تیاری کی ہے اور تمام کھلاڑی بہترین پر فارمنس کا مظاہرہ کریں گی۔ایک سوال کے جواب میں انہوں نے کہا کہ ہر جیت کھیل کا حصہ ہے لیکن ٹیم کی تمام کھلاڑی سیریز جیتنے کے لئے پر عزم ہیں کسی بھی کھلاڑی کو فٹنس کے حوالہ کوئی مسئلہ نہیں ،تمام کھلاڑی فٹ ہیں اور دورہ آسٹریلیا سے ایشین گیمز میں تیاری کی مدد ملے گی ۔پاکستان کرکٹ بورڈ کی جانب سے دورہ آسٹریلیا کے لئے اعلان کردہ سکواڈ میں کپتان ثناء میر ،نائب کپتان بسمعہ معروف ،سیدہ ندا فاطمہ عابدی،وکٹ کیپر سدرہ نواز ، ندا راشد ، جویریہ ودود ،عثماویہ اقبال،ماریہ اقبال،عالیہ ریاض، کانیتہ جلیل،انعم امین،ماہم طارق ،ثانیہ اقبال، سعدیہ یوسف شامل ہیں ۔قومی ویمن کرکٹ ٹیم 15 اگست سے 6 ستمبر تک آسٹریلیا کے خلاف چار ون ڈے اور چار ٹی ٹونٹی میچوں میں حصہ لے گی۔
daily_waqt
16.08.14